Αντώνης Ρέμος

Ο Αντώνης Ρέμος (πραγματικό όνομα: Αντώνης Πασχαλίδης) (Ντίσελντορφ, 19 Ιουνίου 1970) είναι Έλληνας τραγουδιστής της λαϊκής και της ποπ μουσικής. Πολλοί του οι δίσκοι έχουν γίνει πολλαπλά πλατινένιοι, καθιστώντας τον έναν από τους πιο εμπορικούς καλλιτέχνες της ελληνικής μουσικής βιομηχανίας.

 Βιογραφία 
 Πρώτα χρόνια 
Γεννήθηκε στο Ντύσελντορφ της Γερμανίας στις 19 Ιουνίου 1970. Έμεινε εκεί μέχρι τα 10 του χρόνια, όπου και μετακόμισε στη Θεσσαλονίκη μαζί με την οικογένειά του. Κατά την διάρκεια της παιδικής του ηλικίας ασχολήθηκε με τη μουσική, ενώ έμαθε να παίζει κιθάρα και ντραμς.

 Πρώτες εμπορικές επιτυχίες (1992-2000)
Ξεκίνησε την καριέρα του στην πρώιμη ηλικία των 17 ετών, αρχικά τραγουδώντας σε μία τοπική κοσμική ταβέρνα.

Η πρώτη επίσημη δημόσια εμφάνιση του Ρέμου έγινε το 1992 στο 31ο φεστιβάλ  τραγουδιού ΘεσσαλονίκηςΦεστιβάλ Τραγουδιού Θεσσαλονίκης 1992. Μετά από πολλές εμφανίσεις στην συμπρωτεύουσα, ο Ρέμος κάνει την πρώτη του εμφάνιση στην Αθήνα το Πάσχα του 1995 στο κέντρο "Διογένης Palace", μαζί με τους Δημήτρη Μητροπάνο, Στέφανο Κορκολή και Μάριο Τόκα. Την ίδια χρονιά, υπογράφει συμβόλαιο με τη Sony Music και προσανατολίζεται σε μία δισκογραφική καριέρα.

Το 1996 κυκλοφορεί ο πρώτος του δίσκος με τίτλο "Αντώνης Ρέμος" και γίνεται μέσα σε λίγους μήνες χρυσός και σε λιγότερο από ένα χρόνο πλατινένιος, ξεπερνώντας τις 90.000 πωλήσεις.

Το 1997 ο Αντώνης Ρέμος πραγματοποιεί ζωντανές εμφανίσεις στις "Χάντρες" και στο "Διογένης Palace".

Τον Απρίλιο του 1998 κυκλοφορεί ο δεύτερος προσωπικός δίσκος του με τον τίτλο "Καιρός Να Πάμε Παρακάτω". Ο δίσκος έγινε χρυσός σε ένα μήνα και έπειτα πλατινένιος. 
μικρογραφία|Ο Ρέμος με τον Στέλιο Ρόκκο το 2013|262x262εσ
Έναν χρόνο αργότερα, τον Δεκέμβριο του 1999 κυκλοφορεί στην αγορά ένας ακόμη δίσκος του με τίτλο "Πάλι απ' την αρχή". Σε αυτόν τον δίσκο, ο Ρέμος συνεργάζεται με τους συνθέτες Χρήστο Νικολόπουλο και Σταμάτη Σπανουδάκη. Το Album γίνεται διπλά πλατινένιο.

 Τα επόμενα χρόνια (2001-2010) 
Τον Ιούνιο του 2001, κυκλοφορεί διπλός δίσκος με τίτλο "Μια Νύχτα Μόνο", το οποίο είναι μία ζωντανή ηχογράφηση του Ρέμου στον Απόλλωνα. Ο δίσκος γίνεται σε σύντομο χρονικό διάστημα διπλά πλατινένιος.

Τον χειμώνα του ίδιου έτους ο Ρέμος εμφανίστηκε μαζί με τον Γιάννη Πάριο στο Διογένης Palace

Το 2001 είναι μία ιδιαίτερη χρονιά για τον Αντώνη Ρέμο γιατί συναντιέται για πρώτη φορά με τον Γιώργο Θεοφάνους. Αυτή η συνάντηση θα γεννήσει 3 ολοκληρωμένες δουλειές, που αφήνουν πίσω τους τραγούδια επιτυχίες που όλη η Ελλάδα έχει τραγουδήσει και αγαπήσει. Η συνεργασία τους στέφεται με απόλυτη επιτυχία και στους 3 δίσκους που δημιούργησαν μαζί, η χημεία τους είναι πρωτοφανής και το σημείο αυτό αποτελεί σημείο αναφοράς στον καλλιτεχνικό κόσμο.

Τον χειμώνα του 2002 εμφανίζεται με την Άλκηστη Πρωτοψάλτη στο Studio Πειραιώς, όπου γνώρισε μεγάλη επιτυχία και δίνουν μια σειρά από sold out συναυλίες στις ΗΠΑ και στον Καναδά.

Το 2003 ο Ρέμος εμφανίζεται μαζί με τους Μίμη Πλέσσα, Κώστα Χατζή, Γιάννη Σπανό, Αντώνη Βαρδή, και τον Γιώργο Θεοφάνους. Από αυτές τις συνεργασίες κυκλοφόρησε και ένα 2πλο live cd που έγινε πλατινένιο.

Τον Απρίλιο του 2004, ο Αντώνης Ρέμος ερμηνεύει το τραγούδι του Μίκη Θεοδωράκη "Αν θυμηθείς τ' όνειρό μου", το οποίο κυκλοφορεί σε ένα CD Single που περιλαμβάνει εκτός από το "Αν θυμηθείς τ' όνειρό μου", σε ποίηση Νίκου Γκάτσου και την επανεκτέλεση του τραγουδιού "Αγάπη Μου" (Φαίδρα) σε ποίηση Γιάννη Θεοδωράκη, καθώς και δύο ορχηστρικές εκδοχές του "Αν θυμηθείς τ' όνειρό μου" από την ορχήστρα Μίκη Θεοδωράκη.

Το καλοκαίρι του 2004 η ορχήστρα "Μίκης Θεοδωράκης" παρουσίασε την κινηματογραφική και θεατρική μουσική του Θεοδωράκη. Μια ανθολόγηση των μουσικών θεμάτων που έντυσαν κινηματογραφικές ταινίες και έργα του σύγχρονου θεάτρου με κύριο ερμηνευτή τον Αντώνη Ρέμο  και τους ηθοποιούς Πέτρο Φιλιππίδη, Νατάσα Μανίσαλη και Γιάννη Σαμσιάρη.

Τον Χειμώνα του 2004 εμφανίζεται στο "Αθηνών Αρένα" με τον Γιώργο Νταλάρα. Ο Γιώργος Θεοφάνους γράφει ένα ντουέτο με τίτλο "Το μόνο που ξέρω" ειδικά για αυτήν τη συνεργασία.

Το 2005 κυκλοφορεί ένας ακόμα δίσκος, ο τελευταίος με τραγούδια του Γιώργου Θεοφάνους, με τίτλο "Σαν άνεμος". Στον δίσκο αυτό, συμμετέχουν και τρεις τραγουδιστές: η Μαρινέλλα στο τραγούδι "Σαν άνεμος, ο Γιώργος Μαργαρίτης στο τραγούδι "Στο κορμί" και ο Ιταλός τραγουδιστής Massimo di Cataldo στο τραγούδι "Για 100 ζωές ακόμα". Ο δίσκος γίνεται 2πλά πλατινένιος.

Τον χειμώνα του 2005 εμφανίζεται και πάλι στο "Αθηνών Αρένα" αυτή την φορά με τον Μιχάλη Χατζηγιάννη, μια συνεργασία που δεν είχε την αναμενόμενη χημεία όπως δήλωσαν από κοινού παρ' όλο που χαρακτηρίστηκε ''Σχήμα Χρονιάς''.

Ταυτόχρονα με την έναρξη των εμφανίσεων του και με αφορμή την επέτειο των 10 ετών από την πρώτη του δισκογραφική δουλειά, η εταιρία του κρίνει απαραίτητη την έκδοση μιας πολυτελούς κασετίνας "Best Of ", ένα τριπλό Album που περιέχει τις μεγαλύτερες επιτυχίες του. Συγκεντρώθηκαν οι 36 μεγαλύτερες επιτυχίες του Αντώνη Ρέμου, ενώ μερικές από αυτές έγιναν remix από international top DJ’s και remixers. Μαζί ένα 20σέλιδο βιβλίο με φωτογραφίες και πληροφορίες από την 10χρονη πορεία του τραγουδιστή.

Τον Χειμώνα του 2006 ο Αντώνης Ρέμος εμφανίζεται στο "Αθηνών Αρένα ", με την Μαρινέλλα. Τον Απρίλιο του 2007 η Μαρινέλλα και ο Αντώνης Ρέμος, ξεκινούν τις εμφανίσεις τους στην Θεσσαλονίκη.

Τον Ιούνιο του 2007 ξεκινάει η πρώτη μεγάλη περιοδεία του Αντώνη Ρέμου ανά την Ελλάδα σε είκοσι πέντε πόλεις μαζί με τους Ονιράμα, ένα νέο ανερχόμενο για την εποχή, συγκρότημα από την Θεσσαλονίκη.

Παράλληλα κυκλοφορεί το άλμπουμ "Αντώνης Ρέμος in Concert feat. Onirama" ηχογραφημένο από το Secret Concert του Mad που έγινε τον Φεβρουάριο του 2007 στο κλειστό γήπεδο της ξιφασκίας στα Ολυμπιακά Ακίνητα.

Ο Νοέμβριος του 2007 τον βρίσκει για δεύτερη συνεχόμενη χρονιά στο πλευρό της Μαρινέλλας.

Τον Μάρτιο του 2008 ο Αντώνης Ρέμος και ο Σάκης Ρουβάς θα ενώσουν τις δυνάμεις τους σε μία περιοδεία ανά τον κόσμο, δίνοντας 10 συναυλίες σε Αμερική, Καναδά, Αυστραλία και Αφρική.

Τον Χειμώνα του 2008 ο Αντώνης Ρέμος εμφανίζεται στο "Αθηνών Αρένα " για πρώτη φορά μόνος του. Την ίδια στιγμή κυκλοφορεί ο νέος του προσωπικός δίσκος με γενικό τίτλο "Αλήθειες Και Ψέματα " που έγινε αμέσως πλατινένιος.

Τον Μάρτιο του 2009 ο Αντώνης Ρέμος έκανε την πρώτη του Ευρωπαϊκή περιοδεία με συναυλίες στις Βρυξέλλες, το Λονδίνο, την Στουτγάρδη, την Φρανκφούρτη, την Νυρεμβέργη, το Ντύσσελντορφ, την Κωνσταντινούπολη και το Βελιγράδι.

Τον Νοέμβριο του 2009 ο Αντώνης Ρέμος επιστρέφει στο Διογένης Studio για μία ακόμη φιλόδοξη παραγωγή με γενικό τίτλο «Love Stories».

Αμέσως μετά ο Αντώνης Ρέμος αναχώρησε για μία ακόμη Sold Out περιοδεία αυτή την φορά ανά τον κόσμο. Αυστραλία, Καναδάς και Αμερική είναι οι άμεσοι σταθμοί του.

 Συνεργασίες, νέοι δίσκοι (2011-2020) 
Ο δίσκος του «Κλειστά τα στόματα» που κυκλοφόρησε του 2011, έγινε πέντε φορές πλατινένιος, ενώ οι συναυλίες του εντός και εκτός Ελλάδος είχαν μεγάλη προσέλευση. Τον χειμώνα του 2011 ο συνεργάζεται στο Διογένης Studio τον Τόλη Βοσκόπουλο. Μία συνεργασία που στέφθηκε με επιτυχία.

Το 2013 κυκλοφόρησε ο δίσκος του Αντώνη Ρέμου με γενικό τίτλο "Η καρδιά με πηγαίνει εμένα" και γίνεται από τον πρώτο μήνα κυκλοφορίας του διπλός πλατινένιος ενώ παρέμεινε στην κορυφή των charts με τα 4 πρώτα singles από το νέο άλμπουμ.

Από το 2012 ο Αντώνης Ρέμος ξεκίνησε διάφορες διεθνής συνεργασίες με σημαντικούς ξένους καλλιτέχνες. Ο Julio Iglesias (Mύκονος 2014) , η Gloria Gaynor (Νέα Υόρκη και Αθήνα 2014), ο Dany Brilliant (Μύκονος 2015), οι Gipsy Kings (Μύκονος 2016), Zeljko Joksimovic (Βελιγράδι και Αθήνα), Tjiana Dapsevic (Βελιγράδι),  Eros Ramazzotti (Μύκονος 2017) είναι μερικά από τα ονόματα που έχει βρεθεί μαζί τους στην σκηνή.

Το 2014 βρίσκεται για πρώτη φορά σε κριτική επιτροπή τηλεοπτικού διαγωνισμού τραγουδιού (The Voice of Greece) στον ΑΝΤ1. Παράλληλα συνεργάζεται με την Άννα Βίσση στον πολυχώρο Πάνθεον, στη μουσικοθεατρική παράσταση, Ένα Ή Κανένα. Το καλοκαίρι του ίδιου έτους, Βίσση και Ρέμος, πραγματοποίησαν summer tour με πέντε μεγάλες sold-out συναυλίες σε Θεσσαλονίκη (02/07), Ηράκλειο (07/07), Ρόδο (11/07), Πάτρα (14/07) και Λευκωσία (03/09).

Το 2015, συνεργάζεται στο Διογένης Studio, με την Μελίνα Ασλανίδου και τον Γιάννη Ζουγανέλη.

Το 2016 συνεργάζεται στο Διογένης Studio  με τον Χρήστο Νικολόπουλο και την Γλυκερία ενώ το ίδιο καλοκαίρι η Μαρινέλα, ο Χρήστος Νικολόπουλος και ο Αντώνης Ρέμος σε μια sold out περιοδεία σε Ελλάδα και Κύπρο τραγουδούν αγαπημένα τραγούδια του Στέλιου Καζαντζίδη.

Τον Δεκέμβριο του 2016 κυκλοφόρησε το νέο άλμπουμ του Αντώνη Ρέμου με τίτλο "Σπασμένα κομμάτια της καρδιάς" που γίνεται 2πλα πλατινένιο από την πρώτη εβδομάδα κυκλοφορίας του.

Τον Σεπτέμβριο και Οκτώβριο του 2017 ο Αντώνης Ρέμος βρίσκεται σε μια μεγάλη sold out περιοδεία σε Καναδά Αμερική και Αυστραλία με την Μαρινέλλα. Μετά το τέλος των εμφανίσεων βρίσκεται ξανά στον ΑΝΤ1 για να συμμετέχει ως κριτής στον τηλεοπτικό διαγωνισμό τραγουδιού Rising Star.

Τον Ιανουάριο του 2018, ανακοινώνεται η μεταγραφή του στην Panik Records.

Το πρώτο single που κυκλοφόρησε από τη νέα του δισκογραφική στέγη ήταν το "Δεν Ακούω Κανέναν", τον Απρίλιο του 2018. Ακολούθησε το "Η Ζωή Αλλιώς", που επί έξι συνεχόμενους μήνες ήταν στις πρώτες θέσεις του ραδιοφωνικού airplay. Τον Ιούλιο του 2019 κυκλοφόρησε το single "Εδώ Και Τώρα".

Τον χειμώνα του 2018, συνεργάζεται με την Δέσποινα Βανδή, στο Αθηνών Αρένα. Ακολούθησε η προώθηση του τραγουδιού "Όλα τα δάκρυα" που έφτασε στην κορυφή των charts.

Ο Αντώνης Ρέμος τον Ιούλιο του 2007 έγινε Πρόεδρος της ομάδας του Ηρακλή, της μεγάλης του αγάπης που είχε από παιδί και παρέμεινε για κάποια χρόνια.

 2020 ως Σήμερα 
Τα επόμενα χρόνια συνεχίζει τις ζωντανές εμφανίσεις και τις συναυλίες σε Ελλάδα και εξωτερικό. Θα πραγματοποιήσει για 2η φορά τηλεοπτικές εμφανίσεις, αυτή την φορά στο Rising Star του Αντ1. Ωστόσο 2019 κλείνει ένας μεγάλος κύκλος εμφανίσεων στο Αθηνών Αρένα έχοντας δίπλα του την κορυφαία Δέσποινα Βανδή! Αν και έχει πολλές προτάσεις, επιλέγει το NOX του Ηλία Μαροσούλη με τον οποίο έδωσε τα χέρια για ένα νέο κύκλο εμφανίσεων! Δημιουργούν ένα κέντρο διασκέδασης παγκόσμιων προδιαγραφών που αντάξιό του δεν έχουμε δει στην Ελλάδα! Την πρώτη του χρονιά έχει δίπλα του την Τάνια Μπρεάζου και ακολουθεί η συνεργασία με την Καίτη Γαρμπή. Η συνέχεια ακόμα πιο εντυπωσιακή όπου την σεζόν 2023-2024 πραγματοποιεί εμφανίσεις με την Ελένη Φουρέιρα ενώ φέτος (2024) συνεργάζεται για 3η φορά με την Δέσποινα Βανδή επί σκηνής.

 Δικαστική εμπλοκή 
Στις 3 Ιανουαρίου 2019 ύστερα από πρόταση του εισαγγελέα Χαράλαμπου Παπαγεωργίου, προτάθηκε να παραπεμφθεί σε δίκη για πλαστές ενημερότητες κατά την περίοδο 2008–2011, όταν και ήταν ιδιοκτήτης της Ηρακλής Θεσσαλονίκης Π.Α.Ε.. Στις 9 Απριλίου 2019 το Συμβούλιο Εφετών Αθηνών τον απήλλαξε από την κατηγορία, κρίνοντας έτσι εμμέσως άδικη και τον υποβιβασμό του Γ.Σ. Ηρακλή Θεσσαλονίκης το 2011.

 Προσωπική ζωή 
Από το 2000 μέχρι το 2008, ήταν σε σχέση ηθοποιό και παρουσιάστρια Ζέτα Μακρυπούλια.

Το 2010 ο Ρέμος γνώρισε την σχεδιάστρια μόδας, Υβόννη Μπόσνιακ. Παντρεύτηκαν το 2018 και έχουν αποκτήσει μία κόρη, την Ελένη.

Δισκογραφία
Αντώνης Ρέμος (1996 2xΠλατινένιο)
Καιρός να πάμε παρακάτω (1998 2xΠλατινένιο)
Πάλι Απ' Την Αρχή (1999, 2xΠλατινένιο)
Fly with Me (2000, Χρυσό CD single) 
Μια Νύχτα Μόνο (2001, 2xΠλατινένιο) 
Όλος ο Κόσμος Είσαι Εσύ (2001, CD single, 2xΠλατινένιο) 
Καρδιά μου μην Ανησυχείς (2002, 4xΠλατινένιο)
Καρδιά μου μην Ανησυχείς Remix (2002)
Δεν Τελειώσαμε Remix (2003)
Μια Αναπνοή (2003, 3xΠλατινένιο) 
Χαμογέλασε (2004, CD single Πλατινένιο)
Αν Θυμηθείς Τ' Όνειρό Μου (2004, CD single)
Live (2004, 2xΠλατινένιο)
Σαν Άνεμος / Σαν Άνεμος Special Edition (2005 / 2006 2xΠλατινένιο)
Συγνώμη (2006) (Single)
Best of (2006, Πλατινένιο)
Μαρινέλλα - Αντώνης Ρέμος / LIVE(2007,Πλατινένιο)
Αντώνης Ρέμος με Onirama MAD SECRET CONCERT (2007,Πλατινένιο)
Αλήθειες και ψέματα (2008 2xΠλατινένιο)
2 Ιστορίες Αγάπης (2009, Χρυσό CD single)
Κομμένα πια τα δανεικά (2010, CD single)
Κλειστά τα στόματα (2011) ( 5xΠλατινένιο)
Η Καρδιά Με πηγαίνει εμένα (2013) (Πολυπλατινένιο)
Γίνεται (2014) (single)
Best of 2008-2014 (2014) (Πολυπλατινένιο)
 Σπασμένα κομμάτια της καρδιάς (2016) (Πολυπλατινένιο)
 OPA (Bonus Track) (2017) (single)
 Δεν ακούω κανέναν (single) (2018) Panik Records
Η Ζωή Αλλιώς (Single) (2018) Panik Records
Εδώ και τώρα (Single) (2019) Panik Records 
Όλα Τα Δάκρυα (Χρυσό Single) (2019) Panik Records
Όταν Σε Ρωτήσανε (Χρυσό Single) (2020) Panik Records
Εγώ Γεννήθηκα Ξανά (Single) (2021) Panik Records
Όλα Για Σένα (Single) (2022) Panik Records
Να Ξαναμετρήσω (Χρυσό Single) (2023) Panik Records

 Παραπομπές 

 Εξωτερικοί σύνδεσμοι 

Επίσημη ιστοσελίδα
 (α΄ μέρος)
 (β' μέρος)

Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Λαϊκοί τραγουδιστές
Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι ποδοσφαιρικών ομάδων της Ελλάδας
Κατηγορία:Βραβευμένοι με Αρίων